Comunicat conjunt: #LaForçaDelJovent\n- Denunciem la violència policial desproporcionada i antireglamentària de tots els cossos policials, Mossos d’Esquadra i Policia Nacional, contra manifestants arreu de l’Estat, així com la violència impune dels grups ultres i feixistes.\n- Donem tot el nostre suport als centenars de ferits, detinguts i empresonats. La resposta a la violació flagrant del dret a la protesta a tot el país per part dels cossos policials no pot ser abandonar els carrers i quedar-nos a casa. Per això, fem una crida a no criminalitzar al jovent que es protegeixen de la violència policial i defensa drets fonamentals, seus i de tota la societat.\n- Exigim la retirada dels cossos policials espanyols i la depuració de responsabilitats tècniques i polítiques dins del cos i comandament dels Mossos, així com en la Conselleria d’Interior. Consegüentment, demanem la dimissió del Conseller Buch com a màxim responsable de l’actuació policial. També proposem una investigació en seu parlamentària dels abusos policials, una reforma de la Llei de la policia de la Generalitat i la dissolució de la Brigada Mòbil en pro d’un cos d’ordre públic democràtic per resoldre les disfuncions que el cos presenta des de fa anys.\n- Agraïm les mobilitzacions contra la sentència i en solidaritat amb Catalunya que hi ha hagut a la resta dels Països Catalans, al País Basc, a l’Estat Espanyol i a altres països; la solidaritat dels pobles ens fa més fort a tots.\n- Destaquem l’èxit de les Marxes per la Llibertat i la vaga general del 18O, que van tenir un seguiment de gran impacte internacional, refermant els valors democràtics i pacífics que han caracteritzat el moviment independentista.\n- Exigim una resposta institucional unitària al Govern i Parlament de Catalunya, partint de la discrepància, que estigui a l’altura de la societat i desobeeixi a la censura del TSJC i no es sotmeti a les amenaces dels partits del 155. Ara bé, el jovent avançarem amb pas ferm, tinguem o no les institucions al nostre costat.\n- Reivindiquem la constitució de l’Assemblea de Càrrecs Electes per articular una proposta política unitària contra la sentència que doni continuïtat institucional i projecció internacional a les mobilitzacions del carrer.\n- Reiterem l’aposta per la desobediència civil i la lluita noviolenta, estratègia en la qual cal aprofundir per soscavar tots els pilars de poder l’Estat –econòmic, polític, mediàtic, judicial, etc.– des de la diversitat d’accions que contempla.\n- l’aturada i reversió de la repressió\n- l’amnistia dels presos polítics i el lliure retorn dels exiliats\n- el lliure exercici del dret a l’autodeterminació del poble de Catalunya\nComunicat conjunt de la Taula Jove per la República\nURL CURTA: https://joventrepublica.cat/url/193832


Consells per viatjar amb medicaments | Global Medical Care\nAbans de viatjar comprovi que porta suficient medicació per a totes les seves vacances i possibles imprevistos. Aquí li donem uns consells per viatjar amb la seva medicació habitual.\nQuan viatgi posi-la tota junta en una bossa dins el seu equipatge de mà que ha d'anar sempre amb vostè. No la col·loqui en les maletes que vagi a facturar doncs, en cas que s'extraviïn, es quedaria sense medicaments. Si viatja acompanyat pot ser útil repartir amb el seu acompanyant, però sempre en lots complets.\nPareu atenció a aquells medicaments que s'han de guardar en fred per a la seva conservació, com la Insulina i el Glucagón. Molts diabètics obliden la insulina a la nevera de casa abans de sortir de viatge. Pot ser útil posar una nota en un lloc visible de casa que li recordi portar-amb vostè.\nRecordeu-vos de portar també l'informe mèdic o les receptes per si a l'aeroport li demanessin un comprovant o per si se li acaba la medicació a Espanya. És molt útil portar anotat el telèfon del seu metge.\nSi fa servir les capsetes classificadores de pastilles per a separar les que es pren cada dia, convé portar també una caixa buida de cada medicament, una foto, un llistat fet pel seu metge o els prospectes. Així sabrem exactament el fàrmac i la dosi que pren.\nAnticoagulants orals: tingui en compte que a Espanya potser no es comercialitza el que vostè està utilitzant, per exemple, la Phenprocumona (Marcoumar ®) molt usada en el Regne Unit, Alemanya i als Països Baixos. No oblideu portar sempre aquesta medicació i en quantitat suficient per a tota la seva estada.\nPorteu també sempre a sobre una llista amb les substàncies que li provoquin qualsevol tipus d'al·lèrgia.\nPregunti al seu metge si els seus medicaments poden interaccionar amb la llum solar i provocar-li problemes de toxicitat.\nPerò si es troba en la nostra zona sense la seva medicació, truqui'ns i li oferirem les receptes necessàries perquè pugui continuar el seu tractament amb la màxima normalitat.\nNormativa Europea per viatjar amb medicaments.\nL'actual normativa permet poder viatjar des de qualsevol aeroport de la Unió Europea amb medicaments sòlids si van acompanyats de la prescripció mèdica o recepta corresponent. És recomanable sempre portar-los en el seu equipatge de mà.\nEls medicaments líquids (insulines, injectables, etc.) estan exempts de les restriccions que afecten al transport de líquids a l'equipatge de mà, sempre que el seu ús sigui necessari durant el viatge. Haurà de presentar la medicació separada de la resta en el control de seguretat, fora de la bossa transparent que es requereix per a altres líquids. En el control se li podria demanar prova d'autenticitat. Es recomana també portar la recepta mèdica o justificació mèdica de la seva condició particular.\nSi necessita transportar altres utensilis mèdics (xeringues, agulles, llancetes, aparells de mesura, etc.) ha d'avisar prèviament a la seva companyia aèria perquè li indiqui el procediment a seguir.\nPer viatjar a països fora de la Unió Europea, li recomanem que consulti les condicions d'entrada de medicaments en la seva companyia aèria.


Els pobles catalans, cada cop més vulnerables a causa del canvi climàtic\nEl riu Francolí al seu pas per l'Espluga de Francolí i de les destrosses a la llera, dies després dels aiguats del 22 d'octubre | ACN\nSorea adverteix que els efectes del canvi climàtic fan que els municipis siguin més vulnerables\nLa companyia ha elaborat uns vídeos amb els efectes de temporals en diversos municipis catalans\nRedacció divendres, 23 d’octubre 2020 - 22:14h\nSorea, la companyia gestora del cicle integral de l'aigua, ha realitzat un vídeo on adverteix dels efectes del canvi climàtic i que els episodis meteorològics extrems que se'n deriven fan que els municipis siguin molt més vulnerables. La companyia ha llençat aquest avís amb l'objectiu de conscienciar la població amb motiu del Dia Internacional contra el Canvi Climàtic, que se celebra aquest dissabte, 24 d'octubre.\nAl vídeo es poden veure els efectes dels efectes d'episodis meteorològics com el Gloria, el gener del 2020, o la consegüent riuada que fa un any va assolar la Conca de Barberà. Amb el vídeo, Sora vol mostrar la ràpida capacitat de resposta i efectivitat de la companyia per minimitzar l’impacte d’aquests temporals en la ciutadania en municipis com L’Aldea, El Perelló, Vimbodí, Manlleu, Torroella de Montgrí i Palafolls.\n«Estem treballant per mitigar els efectes de l’escalfament global», ha afirmat Raquel Pallach, directora de Desenvolupament Sostenible de Sorea, en el vídeo, i ha destacat la reducció d’emissions, l’aposta per les energies renovables i la mobilitat sostenible, com a accions que ja duu a terme la companyia. Així mateix, ha recalcat que «treballem per adaptar-nos a la nova situació de clima extrem i apostem fermament per l’economia circular i la reutilització de l’aigua en els temps actuals d’escassetat i variabilitat del recurs».\nA banda del vídeo, Sorea també ha creat una llista de reproducció on es detallen les actuacions en els municipis davant dels efectes dels episodis meteorològics extrems, com ara els efectes de la riuada a la Conca de Barberà, on la riuada provocada per pluges torrencials va provocar greus danys, com el trencament de la canonada d’aigua que abastia Vimbodí. Els operaris de Sorea van treballar durant tota la nit per reparar la canonada i restablir el servei d’aigua. També els efectes del Gloria que va provocar greus afectacions a Torroella de Montgrí, Palafolls, Manlleu, l'Aldea o el Perelló, que la companyia va solucionar.\nFinalment, Sorea també ha explicat que segueix complint els objectius establerts en el REwater Global Plan (2017-2021), el full de ruta sobre responsabilitat ambiental, social i econòmica com a empresa. Els objectius van més enllà de la gestió de l’aigua, si no que també s’està desenvolupant accions per reforçar el model d’economia circular i de sostenibilitat ambiental en tota l’activitat corporativa.\nEls objectius que se situen, entre d’altres, són reduir el 90% de les emissions de CO2 generades abans del 2021, preservar l’aigua com a font de vida, assolir l’autosuficiència energètica amb la redefinició de les plantes de tractament en biofactories per generar energia i recursos, preservar i recuperar la biodiversitat al 100% de les nostres instal·lacions en espais sensibles, o treballar amb proveïdors sostenibles.\nOFICIAL: L'alarmant xifra que empreses que han recaigut a l'ERTO aquest octubre a TGN\nUrgent TGN: L'Hospital Joan XIII suspèn cirurgies per l'impacte de la segona onada\nmedi ambient méteo Aiguats del 2019


Dilatació | Diari de Curs\nEn el racó de dilatació hem experimentat la dilatació o contracció d un sòlid , d’un líquid i d ‘un gas . Vam observar la dilatació de l’ aire posant un globus que tapava un recipient . A l’ hora d’ escalfar el recipient el globus s’ha inflat : l’ aire de dins del recipient s’ha dilatat .\nPer observar la dilatacó o contracció d’ un sòlid , hem col.locat un ou dur a la boca d’ una ampolla de plàstic una mica menys estreta que l’ ou . Quan aquest l’ hem refredat ha entrat dins l’ ampolla.


'Show must go on' és el títol\nActualitzada 29/08/2019 a les 13:11\nAl títol hi havia d’haver afegit... a l’Ajuntament de Tarragona, però no m’hi cabia. La veritat és que ja començava a trobar a faltar els «culebrons» veneçolans que es gravaven al saló de plens. Aquella fúria de les actrius joves contra els galans de cabell blanc i blazer blau. Oooh! Quins temps! Ara, sempre que pregunto quan comença el show, tothom diu que encara estan muntant l’escenari i estan tocant els teloners. Ladies and gentlemen, avui comença el concert. Estava a punt d’anar al plenari, però he dubtat perquè com que no tinc «títol» universitari no sé si m’hi admetran com a públic. En aquella casa, osti, abans d’entrar has d’enviar un majordom amb les teves credencials. Recordo que l’any passat necessitaven un per premsa i no em van acceptar perquè no tinc «títol». Ja vaig dir que m’agrada molt llegir la Viquipèdia, que parlo castellà, català i andalús... però no hi va haver manera.\nMai hauria pensat el Figuerola que el seu nom sortiria al Times. Jo crec que per contractar còmics, qui serviria sóc jo. Pau, truca’m. Però et demanaria que rebaixessis una mica les exigències perquè no és que no arribi al nivell A-1 o A-2, és que ni tan sols al C-1. No teniu un B? El carnet de cotxe sí que el tinc. No cal que em pagueu 60.000 euros, bruts, (quina coma més ben posada, eh?). Us dono una idea per contractar: Sortiu al carrer i la primera senyora que passi passejant el gos li pregunteu: «Vostè sap qui és Antonio Machín?». I cap a dins el despatx. El gos el deixeu amb unes revistes amb la Carla a la conselleria de benestar animal. Aquest article deu ser el millor que he escrit en dos anys: té sis «títols».\nComenta el contingut : 'Show must go on' és el títol


Els ports USB 3.0 estaran disponibles per a telèfons intel·ligents i tauletes electròniques a finals del 2012\nPermeten una transmissió de dades fins a deu vegades més ràpida a la dels actuals USB 2.0. També augmenta la velocitat de càrrega de les bateries\nARA Barcelona 10/01/2012 16:20\nEls telèfons intel·ligents i les tauletes electròniques incorporaran a finals del 2012 (o principis del 2013) ports micro-USB 3.0 d'alta velocitat, que permeten una transmissió de dades fins a deu vegades més ràpida a la del seu predecessor, els actuals USB 2.0. Així ho ha confirmat l'associació USB Implementers Forum en el congrés internacional de tecnologia CES 2012, que se celebra aquesta setmana a Las Vegas (Estats Units).\nSegons explica el portal Mashable, el connector també permetrà augmentar la velocitat de càrrega de les bateries, i afavorirà una transferència de dades més ràpida entre dispositius mòbils i ordinadors, alguns dels quals ja incorporen el port USB 3.0.\nLa nova generació de ports USB, que ja es troba disponible en alguns dispositius del mercat, ofereix taxes de transferència de dades de 100 megabytes per segon, o aproximadament 800 megabits per segon (Mbps).\nEmpreses com Intel han assegurat que tenen la intenció d'impulsar la tecnologia USB 3.0 en lloc de la Thunderbolt en els dispositius mòbils. No obstant això, molts ordinadors han introduït recentment els dos tipus de connectors –Thunderbolt i USB 3.0–, un indicador de la possible coexistència de tots dos en el futur. Thunderbolt, desenvolupat per Intel amb la col·laboració d'Apple, permet una transferència fins a tres vegades més ràpida que l'USB 3.0.


Presentacio mailing • Productora Audiovisual Girona.Doc Doc Films\nDocdoc Films., Sóm una productora Audiovisual. El nostre objectiu és arribar al cor de les persones amb escenes i projeccions audiovisuals properes, emotives, i descriptives de cada client que ens contracta el servei, oferint tota la gama de productes més interesssants a potenciar segons l’estudi realitzat en cada empresa o institució.\nDestaquem com a productora audiovisual amb vídeos corporatius i institucionals per empreses . El nostre treball també està enfocat a documentals corporatius, filmacions, amb drones, reportatges… Els nostres projectes més destacats fets fins a dia d’avui, podem nombrar el de Bulli Foundation, Nutrexpa, la Sirena i Caprabo entre d’altres.\nLa creació del teu projecte audiovisual des de l’inici de la idea, fem un guió, plantejant l’estructura a seguir, editant i realitzant la postproducció i el seu muntatge. Els tipus de grabació ens centrem i reinvertim per poder oferir la millor qualitat d’imatge que necessita el seu vídeo. Només hauràs de triar el tipus de producció que necessites en cada projecte:\nArribarem a emocionar a l´usuari amb el teu video d´empresa perquè sigui un client potencial.\nVídeo realitat virtual 360\nFem vídeos de 360 a la teva mida per qualsevol tipus de negoci, gran o petit.\nVídeos aeris amb Drone\nTenim una dilatada experiència en plans aeris amb drons, filmem qualsevol espai interior o exterior. Ideal per oferir una visió global del teu negoci.\nAVANTATGES DE TENIR UN VÍDEO\nPublicar-lo a la teva web.\nCompartir-lo a les xarxes Socials.\nTransmetre a l´usuari en pocs segons la presentació de la teva empresa i productes.\nTe´l pujem a Youtube i et muntem un posicionament gratis en el buscador.\nAprofitar el projecte per enviar Newsletters del vídeo alts teus clients registrats.\nRecorda: una imatge val més que mil paraules, un vídeo val més que 1000 imatges.\nQuedem a la seva disposició per a qualsevol dubte que pugui sorgir.\nAvinguda Santa Bàrbara 35\nTel. +34 607.93.64.\nCarrer de José Millán González, 8, baixos\nTel. +34 692.03.24.76


24gener 2017 de 08:30h a 10:00h\nSobre el creixement de l’empresa, Gallés ha explicat que és ''sostingut'' (521 milions d’euros el darrer any) i que ''actualment les vendes als clients estan repartides: el 29 % es fan pel canal tradicional (la fleca de tota la vida i els ''aliats de l’empresa''); el 39 %, a través dels canal de l’alimentació, i el 32 % restant pels canals horeca''.\nDes de petit va començar a conèixer el món de la fleca gràcies al seu pare. L’any 1994, es va incorporar a Le Bon Pain de France i al costat de Christian Denys va aprendre el negoci emergent del pa ultracongelat en cru i la brioxeria ultracongelada a França. L’any 1996, va començar a treballar a Europastry, on ha desenvolupat la major part de la seva trajectòria professional, acomplint diferents posicions a les àrees financera, d’operacions i de màrqueting i vendes de l'empresa. L’any 2004, fou nomenat director general de l’empresa i el 2010 va prendre el relleu del seu pare com a president executiu d'Europastry.


Articles - Pàgina 2 - Arbúcies\nDimecres, 27.3.2019 12:00h\nEsquerra Arbúcies treballa per fomentar un model de participació ciutadana real\nDes d’Esquerra Arbúcies tenim molt present que la millor manera perquè el nostre municipi esdevingui el territori fort i dinàmic que tots i totes anhelem és treballar de la mà dels veïns i les veïnes, construint, sempre, de forma conjunta, de baix a dalt. És per aquest motiu, que des del grup republicà hem volgut dur a terme un seguit d’enquestes per recollir i conèixer, de primera mà, quines són les inquietuds dels arbuciencs i arbucienques. Els resultats els hem tingut en compte a l’hora de pensar el nostre programa, perquè estem aquí amb l’única finalitat de crear valor públic i nodrir Arbúcies de cultura democràtica. Seguim avançant per fomentar un model de participació ciutadana real on la veu de tots i totes importi i es tingui en compte. Per un municipi fort, dinàmic, amb color i participatiu!\nDilluns, 25.2.2019 10:30h\nEster Soms encapçalarà la llista d’Esquerra Republicana a Arbúcies\nEl grup d’Esquerra Republicana del municipi selvatà d’Arbúcies ha celebrat l’acte de presentació oficial de la seva cap de llista, Ester Soms. Durant l’acte, la candidata ha volgut dirigir-se al públic assistent – més d’un centenar de persones- per explicar alguns dels punts centrals del programa. Entre aquests, ha destacat la importància de “fomentar la participació com a eina democràtica perquè els ciutadans puguin opinar i enfortir la transparència per no tenir un Ajuntament opac”. Així com, ha remarcat la rellevància de treballar per millorar la Biblioteca Municipal i apostar per les Energies Renovables, entre altres. La jornada ha comptat amb la presència d’Àngel Canosa, portaveu al Consell Comarcal, qui va tenir un sentit record pels presos, preses, exiliats i exiliades. També Anna Caula, Portaveu del Grup Parlamentari, ha assistit i ha volgut deixar pales que “guanyar és poder ser i poder construir” i, finalment, Teresa Jordà, Consellera d’Agricultura, Ramaderia, Pesca i Alimentació, qui ha senyalat que “Esquerra Republicana és un partit que va néixer en pro del municipalisme, perquè és des de la proximitat des d’on es canvien les coses, per això, fer política des de l’Ajuntament del teu municipi és un dels honors més grans que et pot tocar”. Soms, veïna del mateix municipi, compta amb una dilatada experiència en l’àmbit polític, després d’ocupar el càrrec de regidora pel grup republicà durant aproximadament 4 anys i ocupar-se de la secretaria de la dona de la comarcal d’ERC la Selva.\nDimecres, 30.1.2019 10:00h\nERC - Arbúcies assisteix a la "conferència" d'Oriol Junqueras\nERC - Arbúcies assisteix a la "conferència" d'Oriol Junqueras celebrada aquest dimarts al Sant Jordi Club de Barcelona, on han assistit més de 2000 persones. D'aquesta manera donem el nostre suport a tots els presos polítics i persones exiliades. Oriol Junqueras ha afirmat, entre altres: - No he fet res del que hagi de penedir-me. I si, ho tornaria a fer. - L'1 d'octubre quedarà per sempre escrit a la història com el dia de la dignitat. - No oblidem que qui realment té por és l'estat. - Les properes eleccions municipals són una prova de foc. - La victòria republicana s'aconsegueix amb un projecte de sumar i construir majories. - Qualsevol solució ha de passar per la democràcia i el dret a l'autodeterminació. ERC - Arbúcies


Detenen un segon sospitós pel crim de Roses, que ja havia matat un home el 2003 - Diari de Girona\nEls Mossos d'Esquadra van detenir ahir a Martorell un segon sospitós pel crim de l'home trobat mort al maleter del seu cotxe aparcat al carrer Bernat Metge de Roses dilluns a la nit. Segons fonts properes a la investigació, el segon arrestat també convivia amb la víctima a la casa de la zona del Mas Boscà de la mateixa localitat. En el moment de la detenció, estava amagat a casa d'un familiar, es va resistir i va intentar fugir de la policia. Els Mossos de Girona ja van detenir dimarts a la matinada un altre home que vivia amb ells. El cas està sota secret de sumari. La Divisió d'Investigació Criminal (DIC) dels Mossos a Girona buscava el detingut, que havia abandonat Roses. Segons fonts properes a la investigació, l'arrestat té antecedents i ja havia estat condemnat per matar un jove a Empuriabrava l'any 2003. Després del judici, que es va fer amb jurat popular l'any 2005, l'Audiència de Girona li va imposar 17 anys de presó per assassinat.\nAllà, el processat va clavar «de manera sorpresiva» diverses ganivetades al tòrax i a l'abdomen del jove francès amb la intenció de matar-lo. La sentència també indicava que la víctima tenia disminuïda la capacitat de reacció perquè havia begut alcohol i prenia ansiolítics.\nL'Audiència va concloure que, tot i que els dos joves haguessin discutit pel preu del cotxe abans de l'atac, aquest es va produir de manera «imprevisible» i la víctima no va tenir cap mena d'oportunitat de defensa.


Totes les àrees de l'Ajuntament s'impliquen a la programació dels actes del Dia de la Dona que s'allargaran fins al mes d'abril - Ajuntament Inca\nDe manera transversal a totes les àrees municipals, enguany, l’Ajuntament d’Inca celebrarà el 8 de març Dia internacional de la Dona. La presentació de la programació ha comptat amb la presència del Batle, Virgilio Moreno, la regidora d’Igualtat, Maricarmen Osés, la regidora de Mobilitat, Antonia Triguero, la regidora de Serveis, Francisca Barceló, el regidor de Transparència, Biel Frontera, la regidora del Museu del Calçat i de la Pell, Antònia Sabater i el regidor de Comerç i Turisme, Jaume Tortella. L’objectiu d’aquesta celebració és donar a conèixer l’empoderament de la dona a totes les capes de la societat. «Volem que es faci visible i que, aviat, sigui un fet normal el tractament de la paritat de gènere des de la més tendra infància fins a la vellesa», ha dit Osés. De fet l’acte reivindicatiu plantejat pel pròxim 8 de març serà un esdeveniment intergeneracional amb protagonistes d’edats molt distants, posant l’accent amb la necessitat d’una igualtat real. La implicació, també, l’associació de dones i altres clubs i entitats locals ha estat important per dur a terme tota la tasca per celebrar aquesta diada.\nEl 3 de març la inauguració de l’exposició «Dones Palestines, retrats d’empoderament» al claustre de Sant Domingo donarà l’inici al programa d’activitats que es tancarà el pròxim 28 d’abril amb la presentació del llibre de David Ginard «Aurora Picornell 1912-1937». A l’hora de confeccionar totes les activitats, des de l’àrea d’Igualtat, s’ha intentat cercar actes que puguin implicar gent de totes les edats. Així podem trobar des d’un contacontes a un cinefòrum o des d’un taller d’hipopressius a un partit de bàsquet. «Des del Consistori promocionarem tots els esdeveniments però m’agradaria destacat l’acte reivindicatiu de les 19 hores del dia 8 de març i la Marxa per la Dona del 10 de març a les 16 hores», ha comentat Moreno. Al web municipal es trobaran detallades totes les activitats.


Col·lecció Família Cabanyes | ARTANAPÈDIA\nLes fotos es poden ampliar fent “clic” sobre elles.\nUna espectacular imatge de la col·locació de la creu de l’església, cap a l’any 50. Els protagonistes pareixen ser, d’esquerra a dreta, els seminaristes José Panxut, José Tomeu i José Herrero. Al costat José María Cabanyes i el xiquet podria ser Pacolí, que també era o havia sigut seminarista. Al fons les eres, actualment Plaça de la Generalitat\nAnem molt més arrere, a cavall entre els segles XIX i XX. Tres generacions de la família Cabanyes. Moltes capes de sinagües, toques, mocadors al cap i bruses. Fixeu-vos en el cavallet de joguet del més xicotet.\nTambé molt antigueta. Els més majors del poble no han conegut els barrets, gorres i capells que es veuen a la imatge. Però les jugarotes eren igual que les d’ara.\nMaria Rosa Ibáñez, casada amb Joan Cabanyes junt amb els seus fills: Maria Dolores, Rosario, Joan i Josep Maria. Any 1917\nGrup familiar amb bicicletes\nMaria Dolores Cabanyes Ibànyez. Els temps d’exposició molt llargs obligaven als models a estar molt quiets durant molt de temps. El resultat eren unes imatges inquietants, un poc irreals, com si foren dibuixos.\nAl darrere de la foto diu: “Juan Cabañes 18 de Noviembre de 1935. Foto hecha en Castellón con objeto de el reclutamiento de mozos reservistas del año 34 y 35”. Firma “José Cabañes”. Al poc de temps va morir al front de Madrid.\nJoan Cabanyes Ibáñez, amigues i xiquets.\nEnrique Vilar Ortells “Calo” i amigues.\nLes germanes Cabanyes i una amiga.\nXiquets amb el mestre, tots amb el cap pelat per evitar paràsits.\nEl tio José María Cabanyes, “el Pesador”, amb uniforme de Requeté, amb boina roja de l’escolta del general Varela. El Requeté va ser l’organització paramilitar del carlisme creada a principi del segle XX. El tradicionalisme carlista va ser un moviment polític molt important a Artana durant tot el segle XIX i fins a fa molt poquet.\nGeneralment evitem les fotos de la mili, però en aquest cas es tracta d’imatges dels Requetés de 1939, a finals o ja acabada la guerra.\nJoan Cabanyes Llidó (1938). Fixeu-vos en les espardenyes de careta amb cintes negres i mig peu fora, i també en la boina de requeté.\nBruses, gorres amples i espardenyes de careta. 1935. Creem reconéixer Enrique Tola i davant José María Cabañes.\nEquip de futbol d’Artana d’abans de la Guerra. El camp estava a la partida de l’Artiga. A la dreta, amb tratge, José Pansa, que solia fer d’àrbitre.\nUna altra imatge del mateix equip. El de la tovalla al coll és Juanito Cabañes i el de la dreta José María. A l’esquerra el tio Pansa. Les fotos són de 1936.\nL’any 36, el tio José María amb una colla d’amics. A la imatge res no fa preveure que anara a esclatar una guerra. El de l’esquerra podria ser Emílio Álvaro, el segon el tio Pansa, el quart Joan de Benardo, José Mª Cabañes i José Ramona.\nLa Junta dels Lluïsos. El tercer pareix de nou Joan Bernardo i al seu costat el rector, possiblement Mn. Pallarés.\nEs pot imaginar que la colla d’amics estaven preparant alguna celebració. Es tardor, temps de mangranes, i posen davant de la font, a la plaça Major, amb ampolles de vi, cànters i botiges. Des de dalt a l’esquerra, Felipet (germà de Paquita Felipe), un home desconegut, Ricardo Malincho, Juan José Garrofa i MIguel de Perrera. Baix, Juanito Malincho, José María Cabañes, José Catret i Juanito Cabedo. Cap a l’any 50.\nEl tio José María Cabanyes, Teresa ‘Blasco’ i Sunción ‘de Roqueta’ amb la senyera de l’Acció Catòlica. Cap a l’any 50.\nJosé María Cabañes Ibáñez era conegut per molts com “el Pesador”. Ací el tenim en compliment de la seua feina, amb una grandíssima romana, cordes i un barra forta per pesar una collita (segurament de garrofes). El de dalt del carro és José Margalida. Cap a l’any 50.\nEn els difícils anys 40 els xiquets també es divertien. Josep i Lolita compartint la bicicleta de tres rodes.\nFamiliars i amics en l’ordenació del ‘Padre’ Enrique Silvestre.


L'IRBLleida investiga nous biomarcadors per detectar precoçment l'esclerosi múltiple - Teleponent\nInici Societat L’IRBLleida investiga nous biomarcadors per detectar precoçment l’esclerosi múltiple\nL’IRBLleida investiga nous biomarcadors per detectar precoçment l’esclerosi múltiple\nAquest dimecres és commemora el Dia Mundial de l'Esclerosi Múltiple per sensibilitzar i fer campanya per totes les persones afectades per aquesta malaltia\nPla general dels integrants del Grup de Neuroimmunologia de l'IRBLleida.\nEl recentment creat Grup de Neuroimmunologia de l’Institut de Recerca Biomèdica de Lleida-Fundació Dr. Pifarré (IRBLleida) estudia actualment les possibles causes de l’esclerosi múltiple (EM) i fa recerca per descobrir nous biomarcadors que ajudin els facultatius a detectar de forma precoç la malaltia. En concret, els investigadors estudien la implicació dels mitocondris (òrgans que es troben a les cèl·lules i que tenen un paper important en el procés d’envelliment) i l’estrès oxidatiu com a components importants en l’origen i l’evolució de la malaltia. Aquest dimecres, 31 de maig, es commemora el Dia Mundial de l’Esclerosi Múltiple per sensibilitzar i fer campanya per totes les persones afectades. L’EM és una malaltia inflamatòria, desmielinitzant (que destrueix la mielina, substància que protegeix les neurones) i autoimmunitària, que afecta el sistema nerviós central. A l’estat espanyol hi ha unes 47.000 persones amb esclerosi múltiple –unes 7.000 a Catalunya-, i cada any es diagnostiquen 1.800 casos nous dels quals el 70% són dones, ja que afecta les dones el doble que els homes.\nGràcies a la recerca desenvolupada fins al moment, el Grup de Neuroimmunologia de l’IRBLleida ha identificat que els mitocondris dels pacients amb EM no funcionen correctament. En concret, els investigadors han descobert alteracions als mitocondris dels limfòcits dels pacients i un increment de l’oxidació de lípids en el seu líquid cefalorraquidi. Es tracta de “resultats molt prometedors que, amb els recursos necessaris, es podrien convertir en un futur no molt llunyà en una eina d’útil perquè els metges facin una detecció precoç del curs clínic de la malaltia, per tal de realitzar tractaments de precisió amb l’objectiu final de millorar la qualitat de vida dels pacients”, segons informa l’IRBLleida.\nL’esclerosi múltiple és considerada actualment, després dels accidents de trànsit, la causa de discapacitat neurològica més incapacitant en persones d’entre 20 i 40 anys. La malaltia és molt heterogènia i els fàrmacs depenen de l’evolució clínica que presenten els pacients. Encara són desconeguts els processos pels quals alguns pacients pateixen una progressió primerenca de discapacitat, mentre que altres romanen estables molts anys després del diagnòstic. Trobar algun indici que pugui ajudar els metges a identificar de forma precoç aquesta variabilitat és un dels reptes actuals en la investigació de l’EM. Amb aquest objectiu, la Unitat d’Esclerosi Múltiple de l’Hospital Universitari Arnau de Vilanova (HUAV) de Lleida va formar el Grup de Neuroimmunologia de l’IRBLleida.\nEls seus objectius són aprofundir en el coneixement dels processos etiopatogènics de l’EM, que encara s’han de descobrir, i fer recerca de biomarcadors de pronòstic d’evolució clínica i/o de resposta al tractament que ajudin els facultatius a poder fer una personalització del tractament, amb l’objectiu final de millorar la qualitat de vida dels pacients. Es tracta d’un grup multidisciplinari liderat per l’investigador jove de l’IRBLleida, Hugo Gonzalo, i pel cap del Servei de Neurologia de l’HUAV i professor de la Universitat de Lleida, Luis Brieva.\nEl Dia Mundial de l’Esclerosi Múltiple està marcat oficialment l’últim dimecres de maig de cada any, tot i que els esdeveniments i campanyes se celebren durant tot el mes. Reuneix la comunitat global d’EM per compartir històries, sensibilitzar i fer campanya amb els afectats i per tots ells. L’any 2009, la Federació Internacional d’Esclerosi Múltiple (MSIF, per les sigles en anglès) i els seus membres van iniciar el primer Dia Mundial de l’Esclerosi Múltiple. El lema de 2017 és ‘La vida amb esclerosi múltiple’.\nFoto i Text ACN\nArticle anteriorLes infermeres volen més lideratge i millors condicions laborals\nArticle següentDetingut cinc vegades aquest any per furtar roba d’establiments comercials de Lleida


La cinquena campanya d’Obertament demana trencar la por a “parlar” dels trastorns mentals - Social.cat\nLa cinquena campanya d’Obertament demana trencar la por a “parlar” dels trastorns mentals\nEl 80% de les persones amb trastorn mental se sent discriminada, la meitat de forma quotidiana, segons un estudi de l'entitat\nDimecres, 14 de febrer de 2018 | 14:00 h\nLones informatives exposades durant la presentació de la campanya 'Parla obertament' | Judit Domènech\nObertament fa un pas més per la lluita contra l’estigma de la salut mental. Aquest dimecres ha presentat al Caixafòrum la campanya ‘Parla obertament’, que ja és la cinquena que l’entitat dedica a la lluita contra l’estigma de la població catalana, trencant així els prejudicis sobre la salut mental i contribuint a una societat més oberta, justa i inclusiva.\nLa iniciativa, precisament, dona resposta a dades alarmants. Segons un estudi d’Obertament, el 80% de les persones amb trastorn mental s’ha sentit discriminada alguna vegada, i el 50% d’aquestes de forma quotidiana. “Si modifiquem les reaccions de l’entorn proper de la persona que està passant per un moment delicat, aquesta experimentarà una sèrie de millores per a la recuperació d’una vida plena”, justifica l’entitat.\nAixò fa que, sovint, les persones que tenen un trastorn mental ho ocultin per evitar la discriminació i sobretot per poder obtenir o mantenir la feina amb les mateixes oportunitats que la resta. Les dades ho constaten: el 49% ho ha ocultat als companys de feina.\n“Quan ens sentim insegurs la por ens paralitza”, ha afirmat el president d’Obertament, Edgar Vinyals. Per això, la campanya incita a la ciutadania a “parlar obertament” de la salut mental i “deixar-la d’estigmatitzar”.\nLa campanya, a banda de fer-se extensiva a través de les xarxes socials, compta amb lones informatives que aniran recorrent diferents punts de Catalunya. A més, al web de la campanya l'entitat dona eines per saber com adreçar-se adequadament a totes aquelles persones a qui se’ls diagnostica un trastorn mental per no caure en actituds paternalistes.


Vilafranca » Viu un intens Nadal a Vilafranca\nLes festes nadalenques arriben a Vilafranca carregades d’activitats. Així, el dia 22 se celebra el tradicional Festival de Nadal dels xiquetes i xiquetes del CEIP Blasco de Alagón. El divendres 23, en el Parador es duran a terme dos màster class de Cicle Indoor, a les 17.00 hores i a les 19.00 hores. Tots els interessats a participar en aquesta activitat poden inscriure’s fins al dia 20. Aquest mateix dia s’inaugurarà l’exposició sobre la Barbie.\nTambé hi haurà cinema el dia 26, amb la projecció en el Videoclub del documental sobre música, cant i ball tradicionals aragonesos, dirigit per Carlos Saura, “Jota de Saura”. La pel•lícula començarà a les 19.00 hores.


Sessió ordinària de ple, octubre de 2016 — Ajuntament d'Igualada\n30º max. / 16º min. 26/09/2021 21:26\nSou a: Inici / Noticies / Sessió ordinària de ple, octubre de 2016\nSessió ordinària de ple, octubre de 2016\nA l'ordre del dia, entre altres punts, el debat i aprovació de les Ordenances Fiscals corresponents a l'exercici 2017\nL’Ajuntament d’Igualada ha celebrat aquest dimarts, 18 d’octubre, la sessió ordinària de ple corresponent al mes esmentat, a la qual hi han assistit tots els regidors i regidores electes que integren el consistori.\nL'ordre del dia, que es pot trobar íntegrament AQUÍ, va incloure l'aprovació de l'acta de la sessió del mes de setembre, un decret per donar compte i, a la part resolutiva, un decret per ratificar i tretze punts més que es van sotmetre a debat i aprovació. En concret, dos punts de Dinamització Econòmica, Coneixement i Interior, dos d’Acció Social i Igualtat i nou punts més d’Hisenda i Organismes Externs. Entre altres punts debatuts, van destacar la Modificació de les Ordenances Fiscals per a l’any 2017, les Bases Específiques de Subvencions per Ornaments Nadalencs a la Via Pública o la modificació de diferents articles dels estatuts de la Mancomunitat Intermunicipal de la Conca d’Òdena (MICOD).\nAcabat l'ordre del dia es van debatre i votar tres mocions –al voltant del nomenament de nou representant municipal al consell territorial de Llevant, del suport als usuaris del servei de bus entre Igualada i Barcelona i del procés de pau a Colòmbia– i es van abordar els precs i preguntes dels grups municipals i del públic assistent a la sala.\nA continuació es pot tornar a visualitzar íntegrament la sessió de ple, incloent els resultats específics de cada votació:


La Fiscalia i la Moncloa coincideixen en la necessitat de mantenir el 14-F\nSánchez insta a “resoldre com més aviat millor la crisi de governabilitat de Catalunya”\nEl president del Govern espanyol, Pedro Sánchez, amb la presidenta l'agència Efe,,Gabriela Cañas\nEn espera que el Tribunal Superior de Justícia de Catalunya (TSJC) comenci a analitzar avui, després de rebre les al·legacions de les parts, el fons de la qüestió i prengui com més aviat millor una decisió definitiva sobre si manté o ajorna el 14- F, el front contrari a la pròrroga de les eleccions fins al 30 de maig es va ampliar clarament ahir amb dues opinions de pes: la de la Fiscalia i la del president del Govern espanyol, Pedro Sánchez. Tant l’una com l’altre van coincidir en la necessitat de no dilatar més el procés electoral a Catalunya, mentre que el Govern s’esgargamellava en defensa del seu decret d’ajornament enmig d’una nova batalla dialèctica entre els socis, JxCat i ERC, a qui cada dia que passa sembla que els importi menys tirar-se els plats pel cap i fer-ho en públic.\nEl TSJC, quan dimarts va suspendre de manera cautelar i provisional el decret de pròrroga de les eleccions signat pel vicepresident Pere Aragonès, va demanar a la Fiscalia i al Govern un pronunciament perquè fixessin la seva posició respecte a l’acceptació de la mesura cautelaríssima sol·licitada pel recurs d’un particular i que suposa la reactivació de la maquinària electoral del 14- F mentre s’estudia el fons de les impugnacions. I la Fiscalia Superior de Catalunya no va esperar a esgotar el termini que finalitza avui al matí i ahir mateix va presentar el seu escrit, en què dona suport a la suspensió del decret que ajornava les eleccions al 30- M. En el seu dictamen el ministeri públic comparteix l’adopció de la mesura cautelaríssima per garantir la viabilitat de la celebració dels comicis el 14- F en cas que els recursos presentats siguin acceptats. Altrament el fiscal considera que s’estaria davant “una anticipació de la decisió”, ja que no hi hauria temps per fer els comicis.\nEN LÍNIA AMB EL TSJC\nEl ministeri públic de moment dona suport a la suspensió cautelar de l’ajornament electoral\nSobre la taula els jutges del TSJC tenen cinc recursos –al final Federalistes d’Esquerres no ha cregut necessari presentar-lo– que qüestionen l’ajornament de les eleccions decretat pel Govern amb l’argument que vulnera drets fonamentals: el de l’advocat que abans havia estat mosso d’esquadra, el d’ Esquerra en Positiu –que són els dos que reclamaven les mesures cautelaríssimes–, el de la Lliga Democràtica, el de membres d’ Impulso Ciudadano a títol individual i el del Pacma. La Fiscalia, sense entrar encara en el fons de la qüestió, considera que “l’ajornament previst per al 30 de maig, o fins i tot la possibilitat d’ajornaments successius, no es veurien afectats per la tramitació dels procediments judicials iniciats” i que, en canvi, si es rebutja la mesura cautelaríssima es faria “inviable la celebració de les eleccions el 14- F”.\nEl Govern també va preparar les seves al·legacions, que presentarà avui, en el seu cas per oposar-se a la reactivació del 14- F. Unes al·legacions que estaran fonamentades en els precedents d’Euskadi i Galícia, en els informes jurídics ( Comissió Jurídica Assessora i Institut d’Estudis de l’Autogovern, a més del Síndic de Greuges), sanitaris ( Departament de Salut) i electorals (direcció general de Participació Ciutadana i Processos Electorals) que ha fet servir per ajornar les eleccions, i en fets com que ningú no qüestionés que el decret de convocatòria del 14- F ja preveiés que es podien suspendre els comicis. Aragonès, en aquest sentit, insistia a reclamar “responsabilitat” al TSJC davant la situació sanitària i “màxima celeritat” a l’hora de decidir, mentre que des de l’oposició continuaven les crítiques pel “nyap” del decret. Als “dubtes jurídics” s’hi va afegir, per exemple, el lletrat del Parlament Antoni Bayona, que va considerar, en declaracions a RAC1, que el Govern hauria d’haver paralitzat el procés electoral per reactivar-lo després, en lloc de deixar-lo sense efecte, i que el decret impugnat atribueix al vicepresident unes competències –de convocatòria d’eleccions– que no té.\nEl Govern presenta avui al·legacions basades en els informes jurídics, sanitaris i electorals\nPerò la veu de més pes que es va sumar ahir al manteniment del 14- F va ser, probablement, la del president del Govern espanyol. Sánchez, que fins ara no s’havia pronunciat –sí que ho havien fet alguns ministres–, es va mostrar partidari que els catalans puguin elegir nou Govern “com més aviat millor”. En un fòrum organitzat per l’agència Efe i la consultora KPMG a Madrid, va subratllar que li agradaria, efectivament, que “la crisi de governabilitat de Catalunya es resolgui com més aviat millor”. “Que els catalans puguin elegir un Govern que pugui abordar amb plenes competències la tasca de la recuperació econòmica i del retrobament a què estem cridats tant el Govern català com l’espanyol” és el que va reclamar després de recordar que el mateix expresident de la Generalitat Quim Torra havia reconegut fa un any que el Govern “està esgotat”. En tot cas, el president espanyol va comentar que si la decisió del Govern de posposar les eleccions ha acabat als tribunals ha estat perquè, “desgraciadament”, es va prendre sense el consens\nde tots els partits ni d’empresaris i sindicats.\nEl PSC, de fet, va ser l’únic partit que es va oposar a l’ajornament al 30- M, en línia amb l’avís llançat des del primer moment pel ministre de Justícia, Juan Carlos Campo, que va posar en dubte la suspensió del 14-F per la falta de previsió legal. Una circumstància que li ha valgut no poques crítiques de “partidisme” i “electoralisme” per part d’adversaris tan dispars com JxCat, ERC, Cs o PP, que han llançat les seves principals invectives contra Salvador Illa per haver mantingut la condició de ministre malgrat ser candidat. Davant d’això Sánchez no va dubtar a donar-li un cop de mà assegurant que Catalunya té la “gran oportunitat” de situar-se a l’avantguarda de la recuperació econòmica a Espanya, però alhora precisant que per a això necessita que el Govern “estigui en plenes facultats”.


Riad Ba Sidi Marràqueix Marroc - Ofertes d'hotels amb els MILLORS DESCOMPTES EN LÍNIA Fer un comentari al lloc web\nDerb Dabachi N°10, Znikat Rahba Kedima, Medina, Marràqueix, Marroc, 40000\nbasat en 231 comentaris "U know I don't have anything to complain about. The hote..."\nSobre Riad Ba Sidi\nRiad Ba Sidi, ubicat a Medina, Marràqueix, és una destinació popular per a viatgers. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. El Riad Ba Sidi, s'esforça al màxim per tal que els seus hostes es tribin còmodes. Per tal d'assolir això, l'hotel compta amb els millors serveis i instal.lacions. Recepció 24 hores, express check-in/check-out, magatzem d'equipatge, transport hotel/aeroport, habitació familiar són només algunes de les comoditats que fan que Riad Ba Sidi sigui diferent dels altres hotels de la ciutat. A més, totes les habitacions ofereixen una gran varietat de comoditats com ara aire condicionat, calefacció, servei de despertador, despertador, estació d'Ipod per satisfer els clients més exigents. L'hotel ofereix meravelloses instal.lacions d'oci com piscina exterior, spa, massatge, solàrium, sauna que faran de la vostra estada una experiència inoblidable. Riad Ba Sidi és un lloc ideal d'estada pels viatgers que busquin encant, comfort i facilitat a Marràqueix.\nCal que informeu el Riad Ba Sidi de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació. Número de llicència: 40000MH0957


La nova vida de la Casa de les Punxes de Valls | Diari de Tarragona\nGastronomia i música en viu. Una empresa d’esdeveniments ha comprat el singular edifici que reobrirà properament com a restaurant i, en una segona fase, com a hotel\n31/07/2021 07:51 | Actualizado a 31/07/2021 14:01\nLa casa està venuda des de fa mesos, però encara conserva el cartell de venda. FOTO: j.g.\nLa singular Casa de les Punxes, situada al carrer Francesc Gumà Ferran de Valls, i abandonada des de fa temps, ja té un nou propietari. L’edifici estava esperant algú que el gestionés i el fes sortir de la situació de deixadesa.\nFa mesos que la casa, de 2.300 metres quadrats, a és a la venda i encara conserva el cartell que ho anuncia, malgrat que l’adquisició del nou propietari va ser al desembre del 2020. L’empresa que ha comprat l’immoble és Boom boom produccions, que regenta la sala Red Star de Valls i fa esdeveniments de cultura i oci.\nL’emblemàtic edifici es reconvertirà, en una primera fase, en un restaurant que tindrà una capacitat per a unes 150 persones, «amb cuina de la terra», afirmen des de la propietat, una terrassa de 800 metres quadrats i música en directe. La intenció és oferir dues etapes gastronòmiques en funció de l’època de l’any. Per una banda, els mesos de primavera i estiu es potenciarà la terrassa i les actuacions en viu i a la tardor i l’hivern s’oferiran calçotades.\nEl local també tindrà una sala polivalent on es podran fer exposicions, demostracions gastronòmiques o altres activitats.\nUn cop consolidada aquesta primera fase amb el restaurant, la part de dalt de la casa es convertirà en un hotel amb una dotzena d’habitacions repartides en dues plantes. «Seran habitacions grans i tindran un pati interior amb molta llum i visibilitat», afirmen des de l’empresa propietària.\nLes obres començaran, amb tota probabilitat, aquesta propera tardor. «Primer s’ha d’apuntalar la façana, buidar l’edifici, fer el restaurant i deixar l’estructura preparada per la segona fase amb les habitacions», expliquen. La intenció és que el restaurant obri portes l’estiu del 2022.\nL’edifici està catalogat com a Bé Cultural d’Interès Local (BCIL) i, per tant, s’ha de protegir. En aquest sentit, la façana original s’haurà de respectar i també altres parts de la casa.\nActualment, davant de la casa hi ha un improvisat aparcament de terra que en un futur podria estar vinculat al restaurant. «Volem adequar el pàrquing, hem de parlar amb Renfe, propietària dels terrenys», asseguren.\nCom que l’edifici és un BCIL, el ple de l’Ajuntament de Valls ha aprovat aquesta setmana una bonificació per a la reforma i l’ampliació de la casa que cobreix gairebé la totalitat de l’impost de les obres. «És un lloc emblemàtic de Valls, a banda de mantenir l’edifici li posem coses noves perquè la gent pugui sortir per aquí i gaudir d’un sopar amb música en directe», afirmen de de la propietat. «Volem donar a Valls una cosa que ara mateix no té», manifesten.\nAquest edifici, d’estil modernista, i la seva fàbrica annexa van acollir fa dècades una empresa de productes insecticides i, més endavant, va albergar les oficines d’una empresa de refractaris pel mercat internacional.


Joaquim Batlle: «Hem de fer d’Alella, la primera DO totalment ecològica»\nEl president de la DO Alella proposa recuperar el mercat de Barcelona i també del Maresme\nJoaquim Batlle ja va ser president dos anys de l’últim mandat i ara de nou es posa al capdavant de la més petita de les denominacions d’origen catalanes.\nEl seu objectiu per aquest mandat és clar. Aconseguir que tots els cellers de la DO Alella siguin ecològics. “Cinc i mig ja ho són, ens en falten dos i mig i estic molt esperançat, davant la possibilitat de president l’única DO totalment ecològica del món”, diu Batlle.\nAssegura que el compromís ja hi és i el que falta és una última empenta i alguns tràmits burocràtics.\nPel president de la DO Alella, aconseguir això seria un veritable impuls per crear sinèrgies amb les activitats enoturístiques de la zona i també contribuiria a impulsar el segon eix sobre el qual centrarà el mandat: recuperar el mercat del Maresme i de Barcelona.\n“Hi ha molts restaurants dels Maresme que no tenen cap vi de la DO Alella, i això no té massa sentit. Hem de recuperar aquest mercat i ho farem amb més promoció a la comarca, però també a Barcelona”, assegura Joaquim Batlle.\nEl nou president de la DO Alella, té 4 anys per endavant per desenvolupar aquests projectes i diu que ho fa amb molta il·lusió, que si no hi fos, no s’hauria presentat de nou.


Intercanvi de retrets entre Junts per Cubelles i ERC per la moció contra la inhabilitació del president Torra i l'eurodiputat Junqueras | Ràdio Cubelles\nIntercanvi de retrets entre Junts per Cubelles i ERC per la moció contra la inhabilitació del president Torra i l'eurodiputat Junqueras\nJunts per Cubelles lamenta el rebuig d’ERC en l'últim ple a la urgència de la moció sobre Torra i Junqueras. Els republicans insisteixen que no se’ls va informar a temps i qualifiquen de “postureo” l’actitud del portaveu de Junts per Cubelles.\nEn el ple municipal d'aquest dimarts Junts per Cubelles va presentar per urgència una moció contra la inhabilitació del president Torra i l'eurodiputat Junqueras dicatada per la JEC. La moció no va superar la urgència amb el vot en contra, entre d'altres, d'ERC. Junts per Cubelles ha lamentat aquest rebuig d’ERC mentre que els republicans insisteixen que no se’ls va informar a temps i qualifiquen de “postureo” l’actitud del portaveu de Junts per Cubelles.\nDes d’ERC consideren que Junts per Cubelles no va tramitar la moció de la manera adequada. Junts per Cubelles respon que el govern també ha presentat punts per urgència en ocasions el mateix dia del ple.\nEl 8 de gener passat, l’Associació Catalana de Municipis i l’AMI van proposar públicament a tots els ajuntaments associats una moció contra la inhabilitació del president Torra i l’eurodiputat Junqueras.\nDeclaracions senceres de Jacob Capardon d'ERC


Autocompostatge en un compostador\nEl compost és un producte que es pot obtenir en altres llocs a part de en un compostador. Un exemple d'això són els femers o les piles de compostatge, que s'han dut a terme des de temps antics. No obstant això, avui dia l'escassetat d'espai exigeix â€‹â€‹que traguem partit d'aquest al màxim i que trobem sistemes més eficaços espacialment parlant.\nEn un compostador, el compost estarà sempre molt més resguardat de les inclemències del temps (sol, pluja, vent) i no s'assecarà ni s'humitejarà massa, per tant, no serà necessari prestar una atenció o dedicació especial i, per tot això , el procés serà 3 o 4 vegades més ràpid. A més, no s'haurà malbaratar aigua per regar-lo quan estigui sec i visualment no causarà cap impacte als membres de la família o veïns més primmirats, que no vulguin veure les restes de menjar i de vegetació pel jardí. D'altra banda, el compostador pot instal.lar-se a qualsevol lloc, sense que pugui molestar a ningú.\nEl procés de descomposició de les restes vegetals dins un compostador desprèn una olor característica i agradable que podem percebre quan obrim el compostador per aportar noves restes o remoure. Recorda l'olor que desprèn el bosc humit. Això es deu a les característiques tècniques dels compostadors de qualitat ia que els milions d'organismes que s'alimenten de les restes que es dipositen al compostador no permeten que passi molt temps abans de transformar-los en compost.\nBarrejant les restes de tant en tant (es recomana un cop per setmana), s'aconseguirà reduir la humitat, aportar oxigen a les restes i no apareixeran insectes molestos, com un excés de mosquetes de la fruita, per exemple. De tota manera, aquests organismes també ajudaran en el procés de compostatge i, en tot cas, la seva presència sempre estarà limitada a l'interior del compostador.\nEls llimacs o altres organismes, que abans es menjaven les plantes, ara les deixaran de banda per anar cap al compostador, per tant, serviran per menjar-se les restes vegetals i no les flors del jardí. És més, si es veu un cargol pel jardí, el millor serà que es posi dins del compostador.\nEls animals com gossos, gats o ratolins no poden entrar al compostador, ja que es tracta d'un recipient tancat dissenyat per evitar que puguin entrar.\nCal, però, instal a nivell de la superfície, sense deixar escletxes.


el bloc de francesc matas salla: El pacte que proposa el president Mas frenarà la corrupció?\nEl pacte que proposa el president Mas frenarà la corrupció?\nLa cimera contra la corrupció de Mas ha estat un fiasc. Paraules per enrededar al personal sense cap decissió ni fet en concret. És palès que el president Mas hauria de començar per CiU, tant CDC (Oriol Pujos) com UDC (els acòlits de Duran i Lleida) estan ben pringats. A la carta de L'Aurora tracten aquest assumpte de la corrupció inherent al sistema social.\nLa corrupció que apareix del PP i dels seus càrrecs electes, la de la UDC i la del seu Secretari General - Duran i Lleida- , la de CDC amb la família Pujol, i una llarga llista de càrrecs municipals i parlamentaris, ha provocat la desconfiança generalitzada amb la classe política i les institucions. Es donen fenòmens socials com les concentracions espontànies i massives a les portes de la Generalitat i a la seu del PP. El règim s’ensorra aquí, i a Madrid.\nPer donar-hi una resposta, el govern de Mas convoca una cimera institucional per buscar idees “per tal d'afavorir les bones pràctiques i re-instaurar el clima de confiança entre la societat i les institucions'” El resultat de la cimera ens el podem imaginar: una sèrie de mesures de caràcter tècnic, encapçalades amb el títol “més transparència” que tindran com objectiu convèncer a la ciutadania, que, d’ara endavant, ja no passaran més aquestes coses. Presentaran com a solució al problema, una normativa que permeti l’accés públic dels balanços econòmics dels partits i el seguiment pressupostari de l'administració. Com a contrapartida, elevaran el sostre legal de les donacions empresarials als partits; i legalitzar d’aquesta manera els complements salarials que rebien els principals dirigents polítics. No faltaran els discursos prometen la “regeneració democràtica”.\nNosaltres estem d’acord en la decisió dels parlamentaris de la nostra coalició de no participar en la cimera. Com a previ, exigeixen la dimissió dels càrrecs parlamentaris de CiU imputats en delictes de corrupció: Oriol Pujol, Xavier Crespo, Duran i Lleida... Sense aquesta conseqüència, les promeses de regeneració que fa el president Mas són cortines de fum.\nAmb tot, considerem que cal posar en el centre de la repressió als corruptors. Penalitzar-los amb greus penes econòmiques i repressives. No es tracta d’un delicte econòmic, sinó contra la propietat pública; molt més greu que els delictes contra la propietat privada. Però tots veiem que la realitat mediàtica i judicial és tot el contrari.\nSi no hi haguessin empresaris, grups empresarials, financers i especuladors que regalen milers i milions d’euros a les autoritats i als partits polítics per canviar les normatives sobre habitatge, sobre contractació, sobre concursos i obres, els delites per corrupció baixarien a uns percentatges suportables. Però la perspectiva d’obtenir rendibilitats superiors al 500 %, sobre el capital invertit, i sense un risc legal dissuadiu, propicia el sorgiment d’una plaga d’empresaris i banquers corruptors.\nEn el cas Gürtel, un cas extrem, descarat i cínic, els empresaris implicats ho són per tràfics d’ influències, un tipus de delicte que fins ara el Tribunal Suprem encara no s’ha pronunciat, i per frau fiscal o blanqueig de diners.\nMoltes de les lleis o normatives que s’ han aprovat, justificant-ho amb “la llibertat de mercat”, són producte de la corrupció. Corrupció i “ llibertat de mercat”,(aquesta entelèquia que s’ha inventat el neoliberalisme) van lligades com causa i efecte; com el tabaquisme i el càncer de pulmó. Si reduïm el tabaquisme i disminuirem el nombre de malalts de càncer de pulmó. Si es regula l’activitat econòmica i les relacions laborals ; disminuirà la corrupció. Barcelona, 7 de febrer de 2013


El valor del joc\nEl joc és una font inesgotable d'aprenentatge de la vida, un espai de creixement personal, un eina de gran valor pedagògic i humà que ens ha d'acompanyar totes les etapes de la nostra vida.\nEl joc i tot allò que forma part del seu vast univers té una transcendència en el desenvolupament de les persones que va molt més enllà del component estrictament lúdic. Tant és així que l'Alt Comissionat de les Nacions Unides en fa menció en l’article 31 de la Convenció dels Drets de l'Infant, on expressa que: “Els estats membres reconeixen el dret de l’infant al descans i l’esbarjo, al joc i a les activitats recreatives pròpies de la seva edat, així com a participar lliurement en la vida cultural i en les arts”.\nJugar resulta de vital importància en les diverses fases de desenvolupament de les persones, especialment en els primers anys de vida i joventut, tal i com ho poden ser l'educació, la salut i l'alimentació. Però el joc no és patrimoni exclusiu de la infància. Jugar, més enllà de la infantesa, ens converteix en persones curioses, obertes al canvi, compromeses, crítiques, lliures, creatives, positives i alegres.\nÉs una via directa que ens porta al món d’allò imaginari, potenciant la creativitat i el talent, estimulant la possibilitat de veure les coses de diferents maneres, afavorint ments obertes, alimentant la capacitat de transformar els conceptes i imaginar noves perspectives. Jugant aprenem a enfrontar-nos a reptes tot descobrint les nostres capacitats i els nostres límits. Adquirim la capacitat de controlar les nostres emocions i a conèixer les dels altres tot posant-nos en el seu lloc, respectant-les i valorant-les.\nEn definitiva, el joc és una valuosa eina pedagògica que genera transformació social, fomentant la comunicació entre les persones, aprofundint en les relacions i la implicació dels individus d’una comunitat tot afavorint els punts de trobada. És una estratègia més d'intervenció educativa que deixa que siguin les pròpies persones qui creïn el seu procés de creixement.\ninfància i joventut, joc, transformació social, drets dels infants\nCinema inclusiu: del guió a les sales de projecció\nUna nova guia per formentar la participació infantil en els serveis i projectes municipals


MÉS transparència o MÉS corrupció?\nJoan Lladonet | 24 abril 2017\nAbans de començar a escriure permeteu-me de fer una mica de presentació: no som periodista, no som escriptor (en el sentit de literat o lletrat), només ho som (en el sentit d'“escriptor és qui escriu”), el que sí som és mestre i escric perquè la gent que em llegeix, sempre he sabut que hi havia algú que em llegia, m'entengui. Procur escriure de la manera més senzilla i entenedora possible; si no ho aconseguesc, me'n sent responsable. Els temes en els quals hi entenc una mica són els lingüístics i, especialment, els sociolingüístics; uns altres temes que m'han preocupat gran part de la meva vida són els relacionats amb l'educació. Sempre continuu formant-me i adonant-me que hauria de viure unes quantes vides per poder afirmar que els dominava. La resta de temes existents m'interessen i procur estar al dia, m'agrada estar informat, encara que massa vegades me n'adon que estic totalment desinformat i manipulat, cosa que intent evitar de totes totes.\nM'interessa tot el que està relacionat amb la política, perquè pens que poques coses existeixen que no hi estiguin referides, però de cada dia entenc menys els polítics; crec que n'hi ha molts que exerceixen de polítics, però no ho són. Els polítics haurien de saber gestionar els béns públics, cuidar-los, preservar-los i utilitzar-los per a millorar la vida de les persones, i, sembla que són molts els que només utilitzen aquests béns en benefici propi. Gasten en luxes propis els doblers de tots. Totes les persones hem vist com algun familiar proper malgastava els nostres doblers i ens hem enfadat, deprimit i alguns, emmalaltit. Vos imaginau si tenguéssim aquesta mateixa sensació quan molts polítics ens roben a mans plenes la nostra pecúnia?\nCom deia, rep la informació a través dels mitjans de comunicació, de les xarxes socials i dels llibres. M'agrada escoltar tertulians que dominen o pretenen conèixer els temes polítics actuals, m'indigna un tal Inda obsessionat a perseguir comunistes, i un tal Marhuenda, prepotent, que sempre que parlen contra els seus, els del PP, remena el cap de dreta a esquerra, negant tot el que diuen sense parlar. Ara farà el mateix davant el jutge que l'ha imputat (volen que s'utilitzi l'eufemisme “investigat”). Tot aquest interès a aprendre les primeres lletres sobre política ha fet que arribàs a conèixer i saber que el PP i el PSOE han ocupat molts de llocs de poder a tot l'Estat espanyol i molts polítics d'aquests partits han fet malbé els nostres doblers, han fet tota casta de malifetes i han malbaratat milers de milions d'euros, ajudant i empitjorant l'estat de quasi fallida en què ens hem trobat i, segurament, ens trobam.\nJa existeixen més de 126 casos als jutjats: AVE (àmbit nacional) del PSOE, Acuamed (àmbit nacional) del PP, Almenas (àmbit Puebla de Almenara) del PSOE, Andratx (àmbit Illes Balears) del PP, Arcos (àmbit Andalusia) del PSOE, Arona (àmbit Canàries) de la Coalició Canària, Arroyo (àmbit Castella-Lleó) del PP, Astapa (àmbit Andalusia) del PSOE, Atlético (àmbits Madrid i Marbella) del GIL, Baltar (àmbit Galícia) del PP... i així per ordre alfabètic fins a 126 casos que podeu trobar a https://15mpedia.org/wiki/Lista_de_casos_de_corrupci%C3%B3n. 37 d'aquests casos corresponen al PP i 35, al PSOE. Això ha ocorregut durant els darrers 35 anys, mentre el Govern central era ocupat per aquests dos partits, el PSOE durant 21 anys i el PP, durant 14. Surt a quasi 4 casos anuals, encara que molts de casos siguin autonòmics, se suposa que sempre han estat dirigits des de Madrid, com les autopistes i els AVE. Ara, fins i tot hi volen fer passar el corredor mediterrani. El darrer cas que s'estudia i que encara no es troba a la llista anterior és el de l'expresident de la Comunitat de Madrid, Ignacio González, la mà dreta d'Esperanza Aguirre, un sol dels seus negocis ens haurà costat 25 milions d'euros als contribuents, mentre la seva excap plora i braveja d'honestedat, igual que tants alts càrrecs d'aquests partits, especialment els del PP, que han estat enrevoltats de càrrecs imputats nombrats seus i a dit, mentre ells volien aparèixer com a immaculats, així els presentava algun dels seus tertulians ben pagats.\nAmb tota aquesta parafernàlia, es fa públic aquí, a les Illes, que algunes conselleries de MÉS, fins i tot la de transparència, han atorgat contractes menors a dit, a qui va ser el seu cap de la campanya electoral. En total, uns 150.000 euros. Diuen que aquests contractes són legals, però que no s'haurien d'haver fet, perquè van contra l'ètica política i corren el perill d'escandalitzar el seu electorat. Aquesta equivocació ha costat la dimissió d'una consellera i de tres alts càrrecs, però els polítics que pertanyen als partits de l'oposició, i un que és mig soci del govern, volen que dimiteixi la figura principal de MÉS en el partit i en el govern, Biel Barceló. A mi m'escandalitzen les paraules i els raonaments dels que ataquen un partit que no apareix a la llista dels 126 casos durant els darrers 35 anys, però especialment m'escandalitzen quan els o les que ho fan pertanyen al PP, que si haguessin d'actuar d'una manera semblant, ja faria molt de temps que Rajoy i molts de ministres i exministres i presidents d'altres comunitats ho haurien hagut de fer, dimitir, per tots els casos que els esquitxen, i que ho demostra el fet que n'hagin sortit a llum tants (els que no coneixem deuen fer feredat), perquè era una manera de fer i d'actuar d'aquests partits, que es creien que perquè tenien el poder, resultarien sempre impunes.\nLa vida i els pocs coneixements polítics que tenc m'han fet arribar a pensar que la manera d'actuar amb els contractes menors a dit a un conegut, ha estat una manera d'actuar, especialment de la dreta, que manté la clientela que té gràcies precisament als contractes a dit i que no són menors i als nomenaments també a dit, a part de la col·locació de persones sense coneixement tècnic de la feina que els tocaria haver fet. La diferència és que els contractes a dit de MÉS s'han atorgat a una persona que té els coneixements tècnics suficients, que és eficaç, que ha fet una bona feina, i que també l'havien contractada per fer el mateix qualque partit que ara la critica. Vosaltres decidireu si hi hagut transparència o si hi ha hagut corrupció.\nPer aniolm, fa mes de 3 anys\nA EspaÑa no hi ha corrupció mesurada "en tasses" o "en soperes", allí la corrupció es mesura en piscines olímpiques senceres....\nDues setmanes enrere un comentariste me demanà si era deixeble de Joan Lladonet. No vaig saber contestar. Ara, però, havent llegit la introducció d'aquest article, puc dir que, tot i no conèixer l'autor personalment, no em sabria gens de greu que m'hi considerassin.\nPer Exacte, Lladonet!, fa mes de 3 anys\nExacte Joan!, estic molt d'acord amb el teu diagnòstic de la situació del cas dels contractes menors. No ho podies haver dit millor!\nDesvies la atenció sobre la corrupció menor.\nSobre el conjunt, la corrupció menor ès res.\nLa corrupció major està en gastar més, per exemple, amb els pressuposts, si hi ha un deficit de 6%, la UE li diu que ha reduir el deficit a un 4'2%, els polítics fan lo que ells diuen un "esforç" i consegueixen reduir el deficit a un 5%, llavò divulguen que han aconseguit reduir el deficit un 1%, i diuen que han gastat 15.000 milions de euros manco, però la trampa està que els polítics gasten més, ja que si volen reduir el deute haurien de calcular els pressuposts reduint-los un 12%, de 106 passar a 94 i tenir un superàvit del 6% que seria uns 90.000 milions.\nO sigui tant l'estat com la UE promouen la corrupció.\nTambé un capítol important del dèficit està que se han colat més de 7 milions de immigrants que costen uns 300 milions de euros per dia, o sigui més de 100.000 milions per any.\nLa primera regla de la economia ès gastar manco de lo que se té, si tens 100 gasta 95, ja que si gastas 100 o més acabaràs arruinat.\nM'agradaria publicar aquest comentari fet al blog d'Indirecte.cat, No sé si és possible. Si no es pot publicar, no passa res, però explica millor que jo, el poc que ha passat:\nXec fletxa Ciutadella\n24 d'abril de 2017, 09.39 h\nHi afegiré un parell (mallorquí) de coses:\n1. Garau va dirigir la campanya de més per mallorca, no de més per menorca.\n2. Hi pot haver errades en algun contracte.\n3. No hi ha ni indicis de corrupció. S'ha pagat per una bona feina que ha donat beneficis. Tothom li ha donat feines com aquestes perquè l'administració simplement ho necessita. De fet, el govern i ajuntament de Palma han ingressat molts milions amb una inversió molt petita gràcies als contractes dels que tant es parla.\n4. L'error de més per mallorca ha estat regalar el cap de la consellera que era responsabilitat de més per menorca. La presidenta (del psoe) va convencer els mallorquinistes que executant aquella consellera ja estava tot bé.\n5. Evidentment el psoe de cap comunitat ni ajuntament no hauria fet dimitir mai un càrrec important per algun error em un contracte menor del qual ni n'ha pogut tenir control (el govern balear actual duu fets més de 4000 contractes menors, és la gestió quotidiana). Francina va aprofitar la feina bruta d'un diari afí i la manca de fermesa de més per mallorca per carregar-se una consellera combativa, que a més a més era símbol de la valentia en la lluita contra la corrupció. Després de 2 anys ofegant la conselleria, sense el personal mínim per garantir una feina ben feta i al ritme que la gent reclama, el psoe ha emprat la seva manca de compromís amb la cultura i la transparència justament per tacar la imatge de qui més batallava per fer un canvi de paradigma en aquest sentit.\nEn conclusió, cal constatar la manca total de lleialtat per part del psib. Sembla que a balears només els ecosobiranistes ban prioritzat la continuïtat del pacte, mentre psib i podem han estat jugant des del començament a veure com desgasten els competidors des de dins de l'acord. Més per Mallorca ba d'aprendre que no pot cedir presidència i hisenda a un soci tan deslleial, i que deixar-se endur per pressions mediàtiques interessades és més perillós que exigir lleialtat als socis i amenaçar amb trencar l'acord si cal. Més per Menorca ha d'aprendre que al govern balear no hi té res a fer una organització sobirana que no té seu (provincial o nacional) a Palma: el psib en va expulsar injustament la consellera amb l'aprovació dels mallorquinistes sense que hi hagués abans una reunió dels partits del pacte o del govern, com dic, després de 2 anys d'ofegar la conselleria.


Sueca instal·la més de 40 aparcabicis nous en dotze punts diferents de la ciutat - Vista impresión\nPOBLACIONES » Sueca » Sueca instal·la més de 40 aparcabicis nous en dotze punts diferents de la ciutat\nSueca instal·la més de 40 aparcabicis nous en dotze punts diferents de la ciutat\nDomingo, 14 de febrero de 2021 | e6d.es\n• L'Ajuntament lamenta que romangueren amuntegats durant anys en el magatzem sense que l'anterior govern municipal els donara cap ús\nL'Ajuntament de Sueca, a través de les regidories de Turisme, Medi Ambient, Seguretat Ciutadana i Serveis Municipals, ha procedit a la instal·lació de més de 40 aparcabicis en dotze punts diferents de la ciutat per a facilitar l'ús d'este mitjà de transport sostenible entre la ciutadania. “Quan vam arribar a l'equip de govern, vam comprovar que més de 40 aparcabicis havien sigut adquirits i guardats en el magatzem municipal durant dos anys sense haver-los donat cap ús; desconeixem el perquè. Vam considerar que era incomprensible que estos aparells romangueren emmagatzemats sense ús i, per això, mitjançant un treball coordinat de diverses regidories, s'han instal·lat en diversos punts de la ciutat per al gaudi per part de la ciutadania, contribuint d'esta manera a fomentar l'ús de la bicicleta”, ha explicat la regidora de Medi Ambient, Carmen Pérez.\nEl projecte va nàixer de la Regidoria de Turisme i, gràcies a la insistència del departament de Medi Ambient, l'aportació del personal necessari per a la seua instal·lació per part de Serveis Municipals, i la col·laboració del departament de Seguretat Ciutadana a l'hora de realitzar un estudi de distribució i idoneïtat dels llocs triats per a la seua col·locació, els aparcabicis poden ser ja utilitzats pels ciutadans i ciutadanes. “La majoria han sigut instal·lats ja, i tan sols queden uns pocs en els quals s'està estudiant la seua ubicació idònia”, ha assenyalat Carmen Pérez. “Des del departament de Turisme es va iniciar, en 2017, tot el procés per a instal·lar estos aparcabicis, i després de realitzar-se totes les gestions, incomprensiblement el regidor responsable en eixe moment no va executar esta actuació, i es van quedar en el magatzem municipal sense ús. Quan vam arribar al govern, per a nosaltres era també un projecte interessant que volíem desenvolupar. Va ser quan ens vam assabentar que existia tot este material emmagatzemat, i ens vam posar a la feina perquè poguera ser utilitzat”, ha explicat la regidora de Turisme, Manoli Egea.\nEl regidor de Serveis Municipals, Joan Carles Vázquez, ha explicat que “s'ha tractat d'una actuació transversal entre totes les regidories implicades, gràcies a la qual s'han pogut renovar tots els aparcabicis existents i instal·lar uns altres en noves zones de la ciutat on no existien. El que hem fet és agafar eixe material emmagatzemat des de fa anys (no sabem el motiu), adequar-lo i col·locar-lo on ha d'estar, al carrer, perquè puga ser utilitzat”.\nEls punts de la ciutat on s'han situat, o se situaran en breu, els aparcabicis són: carrer Cullera, Pavelló Cobert, carrer Fray Antonio Juan, carrer Escoles Carrasquer, carrer Artista Faller Pascual Carrasquer, plaça dels Molins, carrer Pepe Montó, pàrquing Centre de Salut, pàrquing carrer “Cantant la Vendrell”, plaça del Convent, pavelló “Les Oliveretes”, avinguda del Mestre Serrano (pista de futbet), piscina coberta “Vicent Vera” i piscina descoberta.


Contra Pablo Llarena – Joan Serranova.\nAquest senyor de nom Pablo Llarena un hauria d’imaginar-lo caminant pel Tribunal Suprem amb xancletes, xuclant el cul d’un puro amb una ampolla de ginebra a la butxaca de la jaqueta. El nivell dels jutges espanyols està per sota del dels mitjans de comunicació, el sacrifici de la Justícia és irreparable. No surt una interlocutòria, un escrit, un pamflet, el que sigui, articulat amb un mínim de decència lingüística. Començo a ser partidari de fustigar els alumnes universitaris amb llargues classes d’estètica abans de demanar-los que obrin un sol llibre.\nPablo Llarena es diu, el bon home. Pablo Llarena ha escrit un text infame per deixar Joaquim Forn a la presó i l’únic consol és que aquelles línies escrites com qui estampa un cotxe contra una paret han circulat per tot arreu. Qui hagi volgut haurà llegit mentida sobre mentida com un jutge del Suprem anava desfent totes les professions del dret en deu línies. Qui hagi volgut haurà pogut mesurar el cinisme monstruós d’escriure així amb la toga posada. Qui hagi volgut haurà pogut veure, només que algun cop hagi escrit alguna cosa -ni que fos una carta d’aniversari-, com li sortia el riure de matacargols en cada paraula, el “hihihi” terrorífic d’un bèstia.\nPablo Llarena és un delinqüent, una ment malalta. I no, no dic que sigui un malalt, perquè els malalts són tots digníssims, dic que és una ment malalta quan es permet escriure el que és una decisió judicial d’un estat de dret -que sí, que ho és, que ho diu un tribunal a Estrasburg- per caprici, per antologia política i amb el mateix despreci per la interpretació de les lleis que puc tenir jo per la seva forma de pensar. Però la diferència és de grau i es defensarà allà on calgui: jo puc detestar la forma de pensar de Llarena, que això a ell no li fa cap mal -i és el que l’ha fet pujar fins a la saleta del Suprem, tenir els enemics intel·lectuals correctes-, però ell no pot posar-se la toga per escriure el que li vingui de gust per justificar el que li vingui de gust sense cap sentit de l’honor que inspira sempre tota jurisprudència.\nNo és el seu honor, a més. És l’honor de les professions del dret, d’idees elementals que fan que un violador d’adolescents o un assassí sanginari tinguin dret a tenir veu en un judici, dret a una defensa justa. Idees tan elementals com que existeixi el dret processal, que hi hagi professors que l’ensenyen i estudiants que es fascinen per la doctrina. Idees tan elementals com que la llei no és un gust, no és un color; a la interpretació de la llei s’hi arriba per l’art del càlcul de l’exacta distància que separa un home del seu entorn, sabent que pot destrossar-lo, que pot convertir-lo en runes si no es mira al mirall. La llei no sap res més que ella mateixa, aquest principi justifica totes les professions del dret.\nQuanta gent s’ha passat la vida defensant a gamerussos, a perversos i endimoniats, a corruptes, a malànimes perquè sabien que quan totes les peces no són al seu lloc el judici no és un judici, la llei no és la llei i la interpretació neix morta i condemna el mateix dret? Quanta gent, per haver de llegir aquestes frases infames de qui els tracta com a babaus, com a ninots d’un joc que no admet cap forma de lucidesa? “El investigado, en expresión de su legítima libertad ideológica, mantiene lógicamente su ideario soberanista, lo que, aún siendo constitucionalmente válido, no supone que deba renunciarse a evaluar que el convencimiento que mantiene posibilita una reiteración del delito que resultaría absurda en quien profese la ideología contraria. Su ideología coexiste además con un contexto político en el que no hay certeza de que haya desaparecido la intención de alcanzar la independencia de Cataluña.”\nResulta delictiu el que és constitucionalment vàlid per causa de consideracions externes a la persona investigada. Qui ha escrit això és un prevaricador, un abusador condecorat i no dir-ho és tornar a enterrar a moltíssima gent innocent. S’ha d’escriure, s’ha d’escriure contra Pablo Llarena. O deixar que ens escrigui ell mentre ens roben els últims racons d’aire, ser una generació més i que vagi passant la glòria de qui tingui un indult a la mà.\nEls jutges de causes directament i tangencialment polítiques, s’han convertit en Dictadors infalibles que juguen i decideixen sobre la vida de les persones amb ideologia oposada a la seva. És el despotisme més descarnat. Qui hi posa fre? Qui jutja el jutge?\nPrevious PostCiutadan’s de Catalunya\nNext PostLes bones intencions


Aquest gener es celebrarà una sessió informativa d’habitatge cooperatiu a Vic - Benvinguts al Món Rural\nEl mode d'habitatge cooperatiu defugit l'especulació i recull el millor del model de compra i de lloguer a partir d'un projecte col·lectiu i inclusiu.\na Cooperació per al desenvolupament, Innovació i desenvolupament, Portada\nL’Ateneu Cooperatiu de la Catalunya Central, la Fundació La Dinamo, el Col·legi d’Arquitectes de Catalunya i la xarxa alTERna’t organitzen el 25 de gener una sessió informativa sobre habitatge cooperatiu a Vic. L’objectiu és informar la ciutadania del model d’habitatge cooperatiu en cessió d’ús i com impulsar un projecte en el territori, amb la idea que pugui sorgir un grup interessat a la ciutat de Vic o la comarca d’Osona.\nDurant la sessió es presentarà el model i es resoldran tots els dubtes que puguin sorgir, alhora que s’explicarà l’experiència de La Raval, una cooperativa d’habitatge que ja està impulsant un projecte intergeneracional d’aquest tipus al barri vell de Manresa.\nL’habitatge cooperatiu en cessió d’ús és model que defuig l’especulació, prioritza els interessos de les persones que hi conviuen i que pren el millor dels models de compra i de lloguer a través d’un projecte col·lectiu, inclusiu i autogestionat. Actualment no existeix cap habitatge d’aquest tipus a la ciutat de Vic.\nLa sessió es farà el dia 25 de gener a 2/4 de 7 del vespre a la seu del Col·legi d’Arquitectes, a la plaça del Bisbe Oliba de Vic. L’entrada és lliure, però cal fer la inscripció prèvia en aquest enllaç.\nEtiquetes: Ateneu Cooperatiu de la Catalunya CentralCol·legi d'Arquitectes de Catalunyaeconomia socialFundació La Dinamohabitatge cooperatiuxarxa alTERna't\nAgroseguro indemnitza 67 milions d'euros pels sinistres de diferents explotacions agràries i ramaderes


Un conductor que quadruplicava la taxa d'alcoholèmia provoca un accident a Reus\nGuàrdia Urbana de Reus, control\nImatge d'arxiu d'agents de la Guàrdia Urbana de Reus de la Unitat de Seguretat Viària.\nL'home va donar un positiu de 0,98 mg/l, motiu pel qual ha estat denunciat\nActualitzada 19/08/2019 a les 12:16\nLa Guàrdia Urbana de Reus va denunciar dissabte a les cinc de la tarda a l'avinguda Marià Fortuny un conductor que gairebé quadruplicava la taxa d'alcohol permesa. Agents del cos municipal de seguretat van instruir diligències judicials contra el conductor d'un turisme Dacia Dokker, un veí de Reus de 51 anys, per conduir sota els efectes de l'alcohol provocant un accident de trànsit en col·lisionar amb un turisme Ford Fiesta. Va resultar il·lès. En la prova d'alcoholèmia l'home va donar un resultat positiu de 0,98 mg/l d'alcohol en aire espirat.\nEls conductors no poden circular amb una taxa d'alcohol superior a 0,25 mil·ligrams per litre d'aire expirat. Superar aquest índex fins al 0,60 és constitutiu d'una falta administrativa i pot comportar penes de presó d'entre tres i sis mesos i la retirada del carnet de conduir d'entre un i quatre anys.\nComenta el contingut : Un conductor que quadruplicava la taxa d'alcoholèmia provoca un accident a Reus


Publicat el Dimarts, 24 Juny 2014 17:38\nDijous 10 de juliol a les 19:15h es presenta al CCCB (Carrer Montalegre, 5. Barcelona) la pel·lícula col·lectiva Yo decido - El tren de la libertad. L'estrena es durà a terme simultàniament a quasi trenta ciutats espanyoles.\nL'1 de febrer de 2014 més de 80 cineastes de tot el país es varen coordinar per rodar, de manera col·lectiva, la gran manifestació a Madrid, promoguda per la Tertulia Feminista Las Comadres y de las Mujeres por la Igualdad de Barredos.\nDones i homes de tots els racons es van embarcar al Tren de la libertad, per exigir al Govern que mantingui vigent l'actual Llei de la Salut sexual i reproductiva i d'interrupció voluntària de l'embaràs.\nAmb aquesta pel·lícula, en contra de la reforma de la llei de l'avortament, les cineastes espanyoles es sumem a la campanya de denúncia, mostrant l'oposició de les dones de tot l'Estat Espanyol i recordant que cal seguir treballant per evitar la pèrdua de drets i llibertats.\nYo decido. El tren de la libertad no tindrà una carrera comercial. L'objectiu del Colectivo de mujeres cineastas contra la reforma de la ley del aborto és aconseguir la màxima difusió possible. Per això l'11 de juliol la pel·lícula estarà a disposició de tots els ciutadans i ciutadanes de manera gratuïta a vàries plataformes digitals.\nLes cineastes, els cineastes i amics que van participar al rodatge que va tenir lloc a l'Estació de Sants de Barcelona l'1 de febrer de 2014 són: Lydia Zimmermann, Laura Maña, Mireia Ros, Eva Taboada, Teresa Burgos, José Verdú, Jordi Olive, Elena Frez, Marta Durruti, Lala Gomà, Carla Subirana, Elisabeth Prandi, Victoria Borras, Alexia Muiños, Miriam Porté, Alba Sotorra, Marta Figueras, Eva Valiño, Victoria Bermejo, Sonsoles Llorens, Mercè Espelleta, Teresa Urroz, Jose Luis Salinas, Xavi Millán, Gemma Beltran, Josep Maria Martin i Francine Raveney.\nDesprés de la projecció s'iniciarà un debat amb Maria Camí de CIMA i el Colectivo de mujeres cineastas contra la reforma de la ley del aborto.


Associació d'Estudiants d'Història de l'Art: octubre 2011\nPublicado por AEHA en 16:17 No hay comentarios:\nDimarts 4 d'octubre de 2011 ens hem reunit per parlar sobre l'estatut, el qual ja ha estat redactat i us podeu descarregar la versió provisional en aquesta mateixa entrada.\nHem llegit i comentat aquest estatut i s'ha aprovat exceptuant alguns petits punts que queden pendents de revisió i en breu estaran resolts.\nEl segon tema important a tractar era la necessitat de regulació de les pràctiques en dimecres. S'ha dit que en teoria és una bona idea que, com a estudiants, ens pot servir de gran utilitat a l'hora d'ampliar els nostres coneixements en la matèria tractada, però és la falta d'organització el que ho impedeix. Així doncs hem decidit redactar detalladament una solució a aquest desordre i procedir a la recollida de signatures que li donguin validesa al text per posteriorment presentar-ho com a proposta allà on escaigui.\nDe cara a la propera reunió, que s'efectuarà el proper dimarts 11 d'octubre de 2011, entregarem la solicitud que ens postularà com a un organisme legal dins de la facultat de Geografia i Història de la Universitat de Barcelona. També organitzarem les propostes de cara a les pràctiques dels dimecres i parlarem com podem parlar amb el professorat sobre l'existència d'aquest grup d'alumnes de manera que hi puguin col·laborar.\nFinalment i perquè no hi hagi malentesos ens agradaria aclarir que aquest grup és obert i que qualsevol estudiant d'història de l'art de la Universitat de Barcelona hi té accès. D'altra banda, tot aquell qui no hi vulgui participar té dret en tot moment a acudir-hi sempre que li sorgeixi qualsevol mena de problema en relació a la carrera o la facultat, ja que pretenem ser una eina pont entre l'alumnat i la institució universitària.\nPublicado por AEHA en 9:38 No hay comentarios:


“El govern em va transmetre que volia una persona crítica i diferent” |\n“El govern em va transmetre que volia una persona crítica i diferent”\nEn una nova edició impresa de EL GRAT, entrevistem al nou regidor al front de Transició Ecològica i Protecció Civil, Jordi Silvestre\nEnviat per Redacció Muntanyes en 22 de juliol de 2019.\nTags: #Alcoi, Entrevista, Jordi Silvestre, Medi Ambient\nLa seua entrada al govern municipal socialista com a número 5, l’únic independent de la llista, suposarà un abans i un després en la gestió d’Alcoi. Amb grans coneixements en l’àmbit del Medi Ambient i també en la prevenció d’incendis, per citar-ne’n solament dos exemples, Jordi Silvestre, regidor de Transició Ecològica i Protecció Civil, promet abordar la seua nova responsabilitat amb l’estima pel territori, on continuarà estant vinculat amb projectes com Salvem l’Aqüífer del Molinar.\n-Has fet un gran salt a la política. Quines són les primeres sensacions? Objectius que et marques.\nEn els meus pensaments i objectius de vida no tenia pensat entrar en política. Ni molt menys. Ha estat una decisió ràpida, que em va vindre, inesperada, alhora que il·lusionant. Perquè jo he sigut molt crític sempre en l’administració local, no sols en l’actual, també en les anteriors, per això vaig pensar de donar un pas endavant, entrar dins, i des d’ahí, intentar fer coses.\n–La teua entrada com a regidor suposarà, per tant un revulsiu, sense cap tipus de dubte.\nClar. És molt bonico anar criticant però…el que no fa res, eixe no s’enganya mai. Això està claríssim.\n–El teu tarannà més significatiu es remarca amb la teua entrada de número 5 com a independent, no?\nA mi em van proposar entrar al govern municipal com a independent. Em van transmetre que volien una persona crítica i que es plantejara coses diferents a les que es fan. Tindre un polític al costat i anar ‘pegant-li’ colpets al muscle…No t’aporta res. S’han de discutir les coses, parlar, no imposar.\n-Què més creus que pots aportar a la ciutat d’Alcoi amb els teus coneixements?\nJo sóc biòleg, doctor en Biologia, sóc mestre, i he tocat varis fronts. Sóc una persona inquieta. El meu treball de tesi doctoral, per exemple, ha tractat sobre el que seria la biologia marina, concretament uns invertebrats, fent estudis en Els Canalons sobre ells. Sempre m’ha interessat molt el tema dels insectes. He treballat en les unitats de vigilància forestal, coneguent de prop la prevenció i l’extinció. He tocat molt àmbits des de la biologia i el medi ambient, ho dic sempre sense voler ser presuntuós, sempre des de la modèstia. Jo crec que puc aportar coses, sobretot en la situació actual en què es trobem, d’emergència mediambiental. Estem en un punt crític; jo sóc molt optimista, però està clar que la ciutadania hem de canviar, entre tots, els hàbits, la manera en què estem funcionant. Necessitem això, una transició ecològica, fer un canvi.\n–Concretament, què li cal a Alcoi per ser més sostenible?\nEn les ciutats grans, com seria la d’Alcoi, hi ha molta cosa per fer. És cert que estes coses no poden fer-se de hui per a demà, és un camí, un procés. Crec que estem ahí i s’han encetat molts projectes, tema de residus, per exemple. Som una ciutat que ha aconseguit que la gent es consciencie reciclant i separant. Hem d’anar més enllà, però crec que està fent-se una bona tasca. En el tema energètic, el mateix: s’han col·locat instal·lacions fotovoltaiques en edificis de l’Ajuntament, van a posar-se més. També el tema dels vehicles elèctrics en la flota de recollida de residus, i en alguns altres departaments.\n-En el tema de prevenció d’incendis?\nCrec que hi ha un bon pla. Es basa en tres pilars fonamentals: els tallafocs, perímetres de prevenció, en zones urbanes, com en les pròpies urbanitzacions, amb qui col·labora de vegades l’Ajuntament, encara que és responsabilitat seua; els parcs naturals, que, encara que tenen el seu propi pla de prevenció, es coordina moltes vegades en l’Ajuntament; els punts d’aigua, estudiant prèviament, amb els bombers forestals, del Consorci, la col·locació d’una sèrie d’hidrants, igual que depòsits d’aigua, que poden ser claus a l’hora de l’extinció. També és necessari mantindre les pistes i camins forestals, moltes voltes competència de la Conselleria. La tasca d’informació i vigilància no és menys importants. On estan col·lectius com ara Acif, voluntariat ambiental del departament, voluntariat protecció civil, a banda dels tècnics, Xarly Alfa i el grup de corredors que passen hores per la muntanya i ens avisen si detecten alguna cosa, crec que també treballa Creu Roja. Tots contribueixen a la conscienciació, distribuint-se per les nostres serres. Després també tenim als agents forestals, policia local, que també fan tasques de vigilància, sense oblidar les unitats especialitzades. En total, podríem contar prop de cinquanta persones en el voluntariat. Un grup important de gent.\n–Precisament Acif va acollir la presentació de la nova campanya contra els incendis, institució que va rebre la medalla de plata al mèrit per la seua tasca, atorgada per la Generalitat Valenciana, en 2016.\nAcif jo crec que és un col·lectiu molt gran. Un reconeixement que va entregar el mateix president de la Generalitat, Ximo Puig. Fan una gran tasca de protecció civil. Crec que Acif s’ha convertit en un precedent de la prevenció i l’extinció d’incendis, no sols a Alcoi, sinó també en la comarca i la Comunitat Valenciana\n–El Síndic de Greuges ha alertat a Alcoi de què, si no aporta dades sobre el servei d’aigua, el declararà en actitud hostil. Com veus que està portant-se la gestió de l’aigua a la ciutat?\nJo este tema el desconec, en el sentit de què no sé la informació que han demanat i la que s’ha negat donar a La Colla Ecologista La Carrasca. Jo crec que eixa informació es proporcionarà. La gestió de l’aigua en Alcoi és la que n’hi ha: és a dir, es va privatitzar fa vint anys, cosa que va ser prou traumàtica. Avui en dia no sabria dir-te exactament…Jo crec que està funcionant bé, encara que podrien millorar-se algunes coses. Pot ser es puga fer d’una altra manera. Haurem d’investigar-ho… No obstant, a l’hora de buscar solucions a determinats problemes, no solament hi ha una única resposta. Això s’ha de respetar i, quan arribe el moment, entre tots els grups polítics, aconseguir un acord.\n–Un projecte al qual has estat molt i directament vinculat, la plataforma Salvem l’Aqüífer del Molinar, ara et distancies, amb aquest nou càrrec. Continuaràs combatiu?\nSí. Perquè si no hi hauria coses que firmaria com a president, i també com a regidor. No tindria sentit. Jo fa 18 anys que estic a l’associació, on he estat al peu del canyó. Continuaré com a soci i, en la mesura que puga, seguiré defenent que allí en la zona de La Canal no es faça res que no estiga permés. La realitat és la que és i necessitem que aquella zona estiga protegida, ens juguem el futur i l’aigua de la ciutat.\n-Aquest és un tema que creus que pot provocar alguna crispació dins del govern municipal?\nJo crec que no. Ells saben a qui han agafat. No va a fer-se el que jo diga…Haurem de parlar-ho. Sempre es pot arribar a acords i parlar les coses. A voltes hi ha coses que no es fan per falta de temps i també la de coneixements, que fa que no pugues endinsar-se a fons en determinats temes. Ahí contem en un equip tècnic en Medi Ambient i Protecció Civil en els que confie plenament i m’han donat molt de suport, en moltes coses.\n-Tema residus, que l’has esmentat. Què passa a hores d’ara amb el cinqué contenidor?\nAhí està el tema de l’orgànic, que, més tard o més prompte, entrarà. És un contenidor més que, a la vegada, permet separar l’orgànica de la resta. Ahí necessitem implicar els ciutadans, que han de ser conscients de què generem una quantitat bestial residus, i hem de ser capaços de seleccionar pràcticament tot. Quan ho fem, problablement ens quedaran una sèrie de restes que no sabren on deixar, i per a això està l’ecoparc. Això implica canviar els hàbits i posar-se les piles. Va en benefici nostre. Amb el cinqué contenidor s’ha fet alguna experiència, però el depòsit marró encara no s’ha situat en cap lloc en concret, és cert. En alguns col·legis i empreses sí està fent-se recollida de l’orgànica, i es farà en més punts. També s’han fet experiències pilots en alguns barris per a poder arrancar abans de què s’implante la nova llei, i que no ens pille fora de joc. Ahí s’ha de fer una tasca d’educació ambiental, de conscienciació, informació.


Dilluns es preveu constituir el grup local d’Olèrdola de l’ANC — Ajuntament d'Olèrdola\n04:22 del 29 de novembre de 2021\nDilluns es preveu constituir el grup local d’Olèrdola de l’ANC\nDilluns es preveu constituir el grup local d’Olèrdola de l’ANC La reunió per a debatre-ho s’ha programat a dos quarts de 9 del vespre, al Centre Cívic La Xarxa de Moja http://www.olerdola.cat/news/dilluns-es-preveu-constituir-el-grup-local-d2019olerdola-de-l2019anc http://www.olerdola.cat/news/dilluns-es-preveu-constituir-el-grup-local-d2019olerdola-de-l2019anc/@@download/image/LogoANC.jpg\nLa reunió per a debatre-ho s’ha programat a dos quarts de 9 del vespre, al Centre Cívic La Xarxa de Moja\nUn grup de veïns del municipi, de sensibilitats polítiques i socials plurals, ha convocat una reunió oberta per a constituir el grup local d’Olèrdola de l’Assemblea Nacional Catalana(ANC). La reunió s’ha convocat pel proper dilluns 29 de juliol, a dos quarts de 9 del vespre, al Centre Cívic La Xarxa de Moja. La trobada comptarà amb una presentació de Josep Colomer, membre del Secretariat de l’ANC .\nEn aquesta reunió s’explicaran els motius que han portat a promoure l’ANC Territorial d’Olèrdola. També es projectarà un àgil vídeo de presentació promocional de l’ANC, amb adhesions de personatges famosos. Durant aquesta sessió es preveuen recollir adhesions a l’ANC Territorial d’Olèrdola i constituir el seu Grup de Treball local. L’acte finalitzarà amb una copa de cava per a tots els assistents.


Mont-rebei és un congost situat a la vessant sud dels Pirineus. Aquesta serralada es van formar durant l’orogènesi alpina. Durant més de 50 milions d’anys els esforços tectònics van anar aixecant aquesta serralada, plegant i amuntegant grans unitats rocoses. Una d’aquestes unitats és la del Montsec, on els materials mesozoics encavalquen per sobre de materials terciaris (més moderns). A grans trets, forma un gran sinclinal i, en el seu flanc sud, afloren les roques carbonatades mesozoiques i al nucli, les detrítiques del Terciari. Aquestes roques carbonatades ens donen la morfologia típica del Montsec, que destaca de lluny per les seves impressionats cingleres. La incisió dels rius Noguera Pallaresa i Ribagorçana ha dividit el Montsec en tres (de l’Estall, d’Ares i de Rúbies), formant uns estrets congostos de direcció nord-sud. El més espectacular és el de Mont-rebei, el més occidental, amb unes impressionats parets de calcàries de més de 500m i amb amplades que poden ser de només 20 m.


e-TRAM-Accés al servei – Consorci AOC\nC M N P Q\nLes tasques de migració estaran molt automatitzades i cal sempre que l’ens disposi del MUX Descàrrega actiu. En tot cas l’ens haurà d’intervenir amb algunes tasques concretes: 1) Alta a EACAT dins el servei “e-TRAM 2.0” del rol “configurador de catàleg” pels usuaris que consideri. El nou servei e-TRAM 2.0 millora en la gestió de […]\nA novembre de 2021 el catàleg de la versió 2.0 d’e-TRAM inclou ja una cinquantena de tràmits. Majoritàriament són tràmits que s’han migrat de la versió 1.0, i en tot ells s’ha millorat molt la informació a nivell de fitxa descriptiva del tràmit (on s’ha ampliat els camps informatius i actualitzat de forma significativa la […]\nDes de l’AOC treballem per a complir el principi de minimització de dades demanades als ciutadans i amb les obligacions de la llei 39/15. Tot això ens ha portat a dissenyar a consciència (amb la corresponent revisió funcional i jurídica interna ) cadascuna de les actuals pantalles que apareixen al servei, i expressament l’adreça postal […]\nQuina informació adjunta pot arribar al registre a partir d’un tràmit e-TRAM 2.0?\nQuan la ciutadania fan un tràmit amb e-TRAM 2.0, podreu disposar al vostre registre (via MUX Descàrrega), de la informació següent: 1) Rebut de la petició en format PDF.Aquest rebut inclou una caràtula en format estàndard EACAT i la petició concreta e-TRAM. Com a adjunt del mateix pdf s’inclouen les evidències de la signatura ordinària […]\nRespecte als enllaços a revisar dependrà de cada ens i com interactua amb la seva web, seu electrònica i portal de transparència. Però normalment els podem agrupar en diferents àmbits: • Entorn del web de l’ens Aquí l’ens pot potenciar en diferents formes l’accés al catàleg de tràmits o a tràmits en concret, mitjançant enllaços, […]


En Roc a la Cuina: GREIXOS ?......NO GRÀCIES\nCatieu 24 d’octubre de 2011, a les 17:19\nUna altra bona idea!!1 Gràcies per compartir-la guapa....\nMarta 24 d’octubre de 2011, a les 17:33\nQuina bona idea, no s'ha m'havia ocorregut, moltes gràcies Susanna.\nCristina 24 d’octubre de 2011, a les 17:57\nI tant...que no està el sou per gastar tant de paper de cuina. N ¨has de posar tres o quatre capes perque xupi!\nUnknown 24 d’octubre de 2011, a les 23:33\nm'agrada molt aquesta nova línia de truquets i consells, són molt útils! :)\nMarta CuinaDiari 14 d’octubre de 2012, a les 10:22\nJo també ho faig així, és veritat, el paper arriba un moment que ja no absorbeix res...